В състава на 7-а дивизия крайцери „Микума“ има активно участие в началния етап на бойните действия на Тихоокеанския театър през Втората световна война, в т.ч. превземането на Малая, Нидерландска Източна Индия (потопявайки съвместно с „Могами“ и разрушители в хода на боя в Зондския пролив американския крайцер „Хюстън“ и австралийския „Пърт“), похода в Индийския океан. В хода на битката при Мидуей, на 5 юни 1942 г., е повреден при сблъсък с „Могами“ и е потопен на следващия ден от американската палубна авиация.